**A picture containing text

Description automatically generatedMyyjän tiedot**

Nimi Lightning Data Oy

Y-tunnus 3951880-0

Sähköposti lightningdata@napalaakso.fi

Osoite Kannonkatu 31

Postinumero 95200

Postitoimipaikka Napalaakso

Tilinumero FI9399912315506483

**Yritysasiakkaan tiedot**

Nimi

Y-tunnus

Sähköposti

Asennusosoite

Postinumero

Postitoimipaikka

Maa

**Internetyhteydet**

|  |  |  |
| --- | --- | --- |
| **NETTI** | **HINTA / kk** | **VALINTA + KPL** |
| **Perusnetti** 100 mbit/s | 24,90 € |  |
| **Meganetti** 1000 mbit/s | 44,90 € |  |

**Matkapuhelinliittymä**

|  |  |  |
| --- | --- | --- |
| **LIITTYMÄ** | **HINTA / kk** | **VALINTA + KPL** |
| **Nopea**  puhelut ja viestit: rajaton  Netti: 200 mbit/s | 29,90 € |  |
| **Ylivertainen**  puhelut ja viestit: rajaton  Netti: 1000 mbit/s | 49,90 € |  |

**Tilauksen tiedot (myyjä täyttää)**

Tuotteen nimi:

Lisätiedot: x kpl

hinta x €/kk

liittymän avausmaksu 0,00 €

Tuotteen nimi:

Lisätiedot: x kpl

hinta x €/kk

Kuukausilaskutus. Lasku toimitetaan kunkin kuukauden ensimmäisenä päivänä.

Tilauksessa käytetään Lightning Data Oy:n yleisesti käyttämiä sopimusehtoja, jotka ovat sopimuksen liitteenä.

**Tätä sopimusta on tehty 2 kappaletta, yksi kappale asiakkaalle ja yksi kappale palveluntarjoajalle.**

|  |  |
| --- | --- |
| Aika ja paikka |  |
| Myyjä |  |
| Asiakas |  |

**LIGHTNING DATAN YLEISET SOPIMUSEHDOT YRITYSASIAKKAILLE**

**1 Yleistä**

Näitä sopimusehtoja sovelletaan Lightning Datan yritysasiakkaalle toimittamiin tietoliikennetuotteisiin ja -palveluihin (jäljempänä palvelu), jotka on määritelty Lightning Datan ja asiakkaan välisessä sopimuksessa. Lisäksi sovelletaan palvelukohtaisia

erityisehtoja. Ohjelmistojen toimituksiin sovelletaan

IT2000 -toimitusehtoja sekä IT2000-erityisehtoja soveltuvin

osin.

Asiakkaalla tarkoitetaan näissä ehdoissa juridista (yritys, yhteisö) henkilöä, joka hankkii Lightning Datan palveluja loppukäyttäjänä, mukaan lukien luonnolliset henkilöt, jotka hankkivat palveluja pääasiallisesti muuhun kuin henkilökohtaiseen käyttöönsä.

Mikäli sopimuksen ehdot poikkeavat näistä yleisistä sopimusehdoista, sovelletaan ensisijaisesti sopimusasiakirjaa ja toissijaisesti sen liitteitä niiden numerojärjestyksessä. Asiakirjoissa noudatetaan seuraavaa etusijajärjestystä:

1. Sopimus

2. Palveluiden erityisehdot

3. Palvelukuvaus

4. Yleiset sopimusehdot

5. Hinnasto

**2 Sopimuksen syntyminen**

Osapuolet tekevät palvelusta kirjallisen sopimuksen. Sopimus

syntyy, kun osapuolet ovat allekirjoittaneet sopimuksen,

tilausvahvistuksella tai kun Lightning Data on hyväksynyt asiakkaan tilauksen. Sopimuksena pidetään myös asiakkaan hyväksymää, voimassa olevaa tarjousta.

**3 Toimitus ja toimituksen hyväksyminen**

Lightning Datan on aloitettava palvelun toimittaminen sovittuna toimituspäivänä tai sovitun ajan kuluessa. Jos toimitusaikaa tai

-päivää ei ole sovittu, Lightning Data toimittaa palvelun kohtuullisen ajan kuluessa sopimuksen allekirjoittamisesta tai tilausvahvistuksesta. Laite on toimitettu, kun se on asiakkaan noudettavissa ja tästä on ilmoitettu asiakkaalle.

Asiakkaan on annettava Lightning Datalle riittävät ja oikeat tiedot toimitukseen kuuluvien töiden tekemistä varten sekä muutoinkin parhaalla mahdollisella tavalla myötävaikutettava

palvelun toimittamiseen. Asiakas vastaa Lightning Datalle antamistaan tiedoista ja ohjeista. Asiakas hankkii omalla kustannuksellaan kaikki palvelua varten tarvittavat laitteet, ohjelmistot, suojaukset, liittymät ja yhteydet, ellei toisin ole sovittu. Asiakas vastaa kustannuksellaan palvelun käyttöympäristön saattamisesta Lightning Datan ohjeiden

mukaiseksi. Jos asennus on sovittu Lightning Datan tehtäväksi, Lightning Data luovuttaa asiakkaalle hyvissä ajoin ohjeet käyttöympäristön saattamiseksi ohjeiden mukaiseksi.

Jotta toimitus voidaan tehdä sovittuna aikana, asiakas vastaa,

että toimitusosoitteessa on palvelua varten riittävä tekninen,

tietoturvallinen ja toiminnallinen ympäristö ja laitteisto, kuten

esimerkiksi rakennuksen sisäinen viestintäverkko; että tilat ja

asiakkaan vastuulla olevat laitteet ohjelmistoineen täyttävät

tietoliikenneverkkoon liitettäviltä laitteilta edellytettävät

vaatimukset; ja että Lightning Datalla on tietotekninen ja muu pääsy asiakkaan tiloihin, laitteisiin ja järjestelmiin.

Mikäli toimitus viivästyy asiakkaasta tai kolmannesta osapuolesta johtuvasta seikasta, toimitusaikaa jatketaan, kunnes toimituksen estävä seikka on korjattu tai poistunut.

Asiakkaan on välittömästi toimituksen jälkeen tarkastettava

palvelun ja siihen mahdollisesti liittyvien laitteiden toimivuus

ja reklamoitava toimimattomuudesta tai muusta toimituksessa

havaitusta virheestä ja puutteesta viivytyksettä. Jos asiakas

ei ole ilmoittanut virheistä seitsemän (7) päivän kuluessa

palvelun toimittamisesta tai on ottanut palvelun sen normaalin

tarkoituksen mukaiseen käyttöön (tuotantokäyttö), katsotaan

palvelu hyväksytyksi. Sellaiset puutteellisuudet tai viat, jotka eivät olennaisesti haittaa laitteen tai palvelun käyttämistä, eivät ole esteenä toimituksen hyväksymiselle, mutta Lightning Data on velvollinen ilman aiheetonta viivytystä korjaamaan ne.

**4 Palvelun käyttö ja ylläpito**

Lightning Datalla on oikeus tuottaa palvelu parhaaksi katsomallaan tavalla sekä käyttää palvelun toteuttamisessa alihankkijoita.

Lightning Data ei vastaa palvelun soveltumisesta asiakkaan käyttötarkoitukseen, ellei niin ole erikseen sovittu. Lightning Data ei takaa palvelun keskeytyksetöntä toimivuutta palvelun luonteesta johtuen. Asiakas käyttää palvelua omalla vastuullaan. Asiakas saa luovuttaa palvelun käyttöön vain nimetylle käyttäjälle. Mikäli asiakas on luovuttanut palvelun nimetylle käyttäjälle tai kolmannelle, vastaa se Lightning Datalle palveluihin tai niiden käyttöön liittyvistä vaatimuksista.

Asiakas vastaa tekemistään palvelun käyttöön vaikuttavista

laite- ja muista ohjelmoinneista sekä asetuksista. Asiakas

vastaa itse lisäturva- ja suojausjärjestelmien hankinnasta

ohjelmistoilleen, laitteistoille sekä muille vastaaville. Lightning Data ylläpitää toimittamansa palvelun käyttökunnossa näiden ehtojen mukaisesti, ellei asiakkaan kanssa ole muuta sovittu. Lightning Datan huolto- ja ylläpitovastuu koskee Lightning Datan tietoliikenneverkkoa. Rakennuksessa oleva sisäjohtoverkko ei ole Lightning Datan vastuulla.

Vuokratut laitteet ja palveluun sisältyvät toimittajan omistamat,

asiakkaan käytettävissä olevat laitteet vaihdetaan ja

korjataan niiden normaali kuluminen huomioon ottaen. Asiakas

ei saa muuttaa tai muokata laitteita tai niihin liittyviä ohjelmistoja ilman Lightning Datan suostumusta. Vikailmoituksia otetaan vastaan ympäri vuorokauden. Ellei muuta ole sovittu, Lightning Data aloittaa vastuunsa piiriin kuuluvan työn kolmen työpäivän kuluessa vikailmoituksen vastaanottamisesta. Vasteajan kuluminen katkeaa, jos työn estää asiakkaan vastuulla oleva, kolmannesta osapuolesta johtuva tai muu Lightning Datasta riippumaton syy. Asiakkaalla ei ole oikeutta huoltaa tai muuttaa palveluita ilman Lightning Datan suostumusta.

Lightning Datalla ei ole velvollisuutta korjata sellaisia vikoja ja häiriöitä, jotka johtuvat asiakkaan, muun käyttäjän tai kolmannen osapuolen vastattavasta syystä, kuten palvelun virheellisestä käytöstä, huolimattomuudesta palvelun käyttöä koskevien ohjeiden noudattamisessa tai palvelun piiriin kuulumattomista laitteista, yhteyksistä, ohjelmistoista tai määrityksistä. Vika katsotaan hyväksytysti korjatuksi, kun palvelu osapuolten yhteisessä testissä toimii tai kun asiakas toteaa sen toimivan, kuitenkin viimeistään yhden vuorokauden kuluttua siitä, kun Lightning Data ilmoitti sen toimivan.

Jos asiakkaan ilmoittama vika tai häiriö ei kuulu Lightning Datan huolto tai ylläpidon piiriin, Lightning Datalla on oikeus veloittaa vian tai häiriön etsimisestä tai paikallistamisesta hinnastonsa mukainen maksu. Lightning Data voi lisäksi veloittaa sellaisesta huolto- tai ylläpitotyöstä, joka ei kuulu sovittuun palveluun.

**5 Muutokset palveluihin**

Lightning Datalla on oikeus alan ja oman toimintansa kehitys huomioon ottaen muuttaa palveluiden teknistä toteutusta, siten että toimituksen taso ei kokonaisuutena alennu. Lightning Data voi muuttaa palvelua, mikäli muutos on tarpeen pakottavan

lainsäädännön tai viranomaismääräyksen vuoksi, tai se johtuu laite- tai ohjelmistovalmistajan tuotteiden ja lisenssiehtojen mahdollisista muutoksista. Lightning Datalla on oikeus lopettaa palvelun tai sen ominaisuuden tuottaminen, mikäli siihen on perusteltu syy ja, jos asiakkaalle toimitetun palvelun kokonaistaso ei olennaisesti heikkene. Lightning Datalla on tällöin oikeus irtisanoa sopimus lopetettua palvelua tai ominaisuutta koskevin osin ilmoittamalla tästä asiakkaalle kohtuullisessa ajassa etukäteen. Lightning Data ilmoittaa muutoksista aina, kun se on kohtuudella mahdollista. Lightning Data ei vastaa asiakkaan laitteistojen, ohjelmistojen tai muun toimintaympäristön mahdollisista muutoksista tai muutoksiin liittyvistä kustannuksista tällaisissa tapauksissa.

**6 Palvelun väärinkäytökset**

Asiakkaan on käytettävä palvelua siten, ettei käytöstä aiheudu

häiriötä. Asiakas vastaa palvelun kautta toisille käyttäjille

tai Lightning Datan tai kolmansien osapuolien palvelimille toimitetusta aineistosta ja siitä, että asiakkaan vastuulla olevat laitteet tai asiakkaan toimittama tai asiakkaan palvelun kautta toimitettu aineisto ei aiheuta häiriötä viestintäverkolle eikä loukkaa hyvää tapaa tai lain ja viranomaisten määräyksiä ja suosituksia sekä kolmansien tekijänoikeuksia. Mikäli Lightning Data, viranomainen tai kolmas osapuoli väittää, että asiakkaan palvelun kautta on toimitettu tällaista aineistoa toisille käyttäjille taikka vastaavasti Lightning Datan tai kolmannen osapuolen palvelimille, Lightning Datalla on oikeus asiakasta kuulematta poistaa tällainen loukkaava aineisto tai estää palvelun käyttö käytettävissä olevin keinoin. Asiakas vastaa palvelua hyväksikäyttäen välitetyn aineiston katoamisesta, muuttumisesta tai viivästymisestä sekä verkkoon

tuottamaansa aineistoon liittyvistä riitaisuuksista ja niistä

mahdollisesti aiheutuvista vahingoista.

**7 Palvelun keskeyttäminen**

Lightning Datalla on oikeus keskeyttää toimitus tai palvelun käyttäminen kokonaan tai osittain seuraavista syistä:

− Keskeyttäminen on tarpeen palveluun liittyvän viestintäverkon tai sen osan korjausta tai rakentamista varten taikka tuotteen käytettävyyden tai toimivuuden varmistamiseksi

muutoin. Lightning Data ilmoittaa asiakkaalle keskeytyksestä etukäteen, mikäli se on kohtuudella mahdollista;

− Palvelun käyttötavasta tai asiakkaan vastuulla olevasta

laitteista on aiheutunut tai aiheutuu haittaa tai häiriötä

Lightning Datan laitteille, yleiselle tai kolmannen osapuolen käytössä olevalle viestintäverkolle häiriötä tietoliikenneyhteyksien käytölle tai käyttäjille;

− Vaadittua vakuutta ei ole annettu;

− Sopimukseen perustuvia maksuja tai muun teleyrityksen

telemaksusaatavia on maksukehotuksesta huolimatta maksamatta;

− Keskeyttäminen on välttämätöntä yleisen järjestyksen ja

turvallisuuden vaatiman viestinnän mahdollistamiseksi;

− Palvelua on todistettavasti käytetty lainvastaiseen tai hyvän

tavan vastaiseen toimintaan;

− Asiakas välittää palvelun kautta ei toivottua aineistoa

(esim. roskaposti);

− Asiakasta on haettu selvitystilaan, konkurssiin tai asiakas

muutoin on todettu maksukyvyttömäksi; tai

− Asiakas ei noudata sopimusehtoja.

Palvelun käytön keskeyttäminen ei lakkauta käytön määrästä

riippumattomien maksujen maksuvelvollisuutta. Lightning Datavoi periä käytön uudelleen avaamisesta kulloinkin voimassaolevan hinnaston mukaisen maksun, mikäli keskeyttäminen johtuu asiakkaasta.

**8 Maksut ja laskutus**

Asiakas maksaa Lightning Datalle palvelusta ja sen käytöstä sovitut tai kulloinkin voimassaolevan hinnaston mukaiset maksut Lightning Datan määrittelemien laskutuskausien mukaisesti. Maksuvelvollisuus alkaa palvelun toimituspäivästä ja päättyy, kun sopimuksen irtisanomisaika tai määräaika päättyy. Maksuehto on 14 päivää netto. Viivästyskorko on korkolainmukainen. Huomautukset laskusta on tehtävä ja riidaton osa on maksettava viimeistään laskun eräpäivänä. Maksukehotuksesta peritään hinnaston mukainen maksu. Asiakkaalla on oikeus pyynnöstä saada palvelun käyttöön perustuva laskun erittely siinä määrin kuin se on teknisesti ja lainsäädännön perusteella mahdollista. Erittely on tilattava viimeistään kahden kuukauden kuluessa laskun päiväyksestä. Lightning Data perii erittelystä hinnaston mukaisen maksun.

Asiakas vastaa maksuista, vaikka palvelua olisi käyttänyt joku

muu kuin asiakas itse. Vastuuta ei vähennä se, että asiakas on

ilmoittanut laskutusosoitteeksi käyttäjän osoitteen. Lightning Datalla on oikeus ilmoittaa tällaiselle käyttäjälle asiakkaan sopimusrikkomuksesta. Lightning Datalla on oikeus sopimusta solmittaessa tai milloin tahansa myöhemmin vaatia ennakkomaksu tai vakuus, jos tämän vaatiminen

luottotietojen, maksukäyttäytymisen tai muun perustellun

syyn vuoksi on aiheellista saatavien turvaamiseksi. Lightning Data ei maksa ennakkomaksulle tai vakuudelle korkoa. Lightning Datalla on oikeus periä erääntynyt saatavansa viivästyskorkoineen ja perimiskuluineen vakuudesta tai ennakkomaksusta.

**9 Salassapito**

Asiakas sitoutuu pitämään luottamuksellisina Lightning Datalta saamansa aineistot ja tiedot, jotka on merkitty luottamuksellisiksi tai jotka on ymmärrettävä sellaisiksi. Asiakas saa käyttää aineistoja ja tietoja vain sopimuksen mukaisiin tarkoituksiin, eikä asiakkaalla ole oikeutta ilman kirjallista suostumusta niiden hyödyntämiseen kuin välittömästi sopimuksen mukaisen toiminnan yhteydessä.

Sopimuksen päättyessä asiakkaan on välittömästi palautettava

Lightning Datalta saamansa aineisto ja tiedot, sekä hävitettävä taltioituna oleva aineisto, tiedot ja niiden kopiot. Asiakas vastaa

siitä, että sen palveluksessa olevat työntekijät ja mahdollisesti

käyttämät alihankkijat sitoutuvat edellä kerrottuihin salassapitosäännöksiin. Sopimuksen päättymisellä ei ole vaikutusta salassapitovelvollisuuteen.

**10 Tietosuoja**

Asiakas sitoutuu huolehtimaan riittävästä tietoverkkojensa

sekä laitteiden suojauksesta. Tämä sisältää muun muassa

velvollisuuden käyttää ja ylläpitää riittävän tehokkaita viruksen

torjuntaohjelmia ja muita verkon suojauskeinoja.

Asiakas sitoutuu käsittelemään Lightning Datalta saamiaan raportteja tai muita tietoja viestintä- ja lisäarvopalveluiden käytöstä vain sellaiseen käyttötarkoitukseen, joka lain nojalla on sallittu teleyrityksen yhteisötilaajalle sähköisen viestinnän tietosuojalain (516/2004) mukaan.

**11 Immateriaalioikeudet**

Kaikki palveluihin liittyvät immateriaalioikeudet säilyvät Lightning Datan tai Lightning Datan alihankkijoiden omistuksessa eikä niitä miltään osin siirretä asiakkaalle.

Lightning Data vastaa siitä, että sen toimittamat palvelut eivät yksistään loukkaa sopimuksen solmimishetkellä palvelun Suomessa voimassaolevia immateriaalioikeuksia.

Mikäli asiakasta vastaan nostetaan kanne tai esitetään vaatimuksia sillä perusteella, että Lightning Datan toimittaman palvelun käyttäminen loukkaa suojattua tekijänoikeutta, huolehtii Lightning Data parhaaksi katsomallaan tavalla asiakkaan puolustuksesta ja korvaa asiakkaan maksettavaksi tuomitut korvaukset. Lightning Datan vastuu edellyttää, että asiakas ilmoittaa vaatimuksista kirjallisesti välittömästi niistä tiedon saatuaan ja samalla antaa valtuutuksen Lightning Datalle asiakkaan eduista huolehtimiseksi sekä antaa Lightning Datalle tarpeellisen tiedon ja avun. Jos edellä mainittu immateriaaliloukkaus tulee lainvoimaiseksi tai Lightning Data katsoo loukkauksen todennäköiseksi, Lightning Data harkintansa mukaan hankkii omalla kustannuksellaan oikeuden palvelun tai sen osan käytön jatkamiseen, korvaa palvelun vastaavalla tuotteella tai muuttaa palvelua siten, ettei loukkausta enää tapahdu. Lightning Data voi myös tällöin irtisanoa palvelun tuottamisen välittömästi. Lightning Data ei vastaa immateriaalioikeuksien loukkauksista, jotka

aiheutuvat asiakkaan palveluun tekemästä muutoksesta,

sopimuksen vastaisesta käyttötarkoituksesta tai siitä, että

palvelua käytetään yhdessä toisen toimittajan toimittaman

tai asiakkaan tuottaman palvelun kanssa tai vastoin Lightning Datan antamia ohjeita. Lightning Datan vastuu immateriaalioikeuksien loukkauksen osalta rajoittuu

tämän kohdan mukaisiin toimenpiteisiin.

**12 Tunnukset**

Lightning Data luovuttaa tunnukset (puhelinnumerot, käyttäjätunnukset ja muut tekniset osoitteet ja tunnukset) palvelun käyttämiseksi vain sovittua tarkoitusta varten. Sopimuksen päätyttyä asiakkaalla ei ole niihin oikeutta, ellei erikseen ole muuta sovittu tai lainsäädännöstä muuta johdu.

Lightning Datalla on oikeus muuttaa palveluihin liittyviä tunnuksia, mikäli viranomaisten määräykset, verkon rakenteelliset, palvelulliset tai tekniset syyt sitä edellyttävät. Lightning Datailmoittaa muutoksista asiakkaalle kohtuullisessa ajassa ennen muutosta. Asiakkaan on säilytettävä käyttäjätunnus, salasana ja muut näihin verrattavat palvelun tunnukset siten, että ne eivät joudu ulkopuolisten käyttöön. Asiakas vastaa tunnisteidensa avulla tapahtuneesta käytöstä.

**13 Ylivoimainen este**

Lightning Data vapautuu sopimusvelvoitteestaan ja velvollisuudestaan maksaa vahingonkorvausta, jos sopimusehdon noudattamisen estää tai sitä viivästyttää ylivoimainen este. Ylivoimaisella esteellä tarkoitetaan seikkaa, jota ei ole pystytty kohtuudella ennakoimaan ja jonka seurauksia ei voi kohtuudella voittaa tai välttää. Tällainen seikka voi olla esim. Lightning Datan sopimusvelvoitteiden

täyttämisen kohtuuton vaikeutuminen, kansallinen

poikkeustila, työselkkaus, tulipalo, ukonilma, myrsky, luonnonmullistus, viranomaismääräys, ulkopuolisen aiheuttama kaapeli- tms. vahinko, tulva ja vesivahinko, sähköverkon ylijännite, energian tai muun olennaisen raaka-aineen toimituksen keskeytys tai muu vaikutuksiltaan vastaava ja epätavallinen Lightning Datasta riippumaton syy.

Lightning Datan alihankkijaa kohdannut ylivoimainen este katsotaan myös vapauttamisperusteeksi, mikäli alihankintaa ei voida ilman kohtuuttomia kustannuksia tai oleellista ajanhukkaa hankkia muualta.

**14 Vastuunrajaus ja vahingonkorvaus**

Palvelun virheestä johtuva Lightning Datan vastuu rajoittuu Lightning Datan vastuulla olevan virheellisen palvelun korjaamiseen tai vaihtoehtoisesti virheellisesti suoritetun palvelun uudelleen suorittamiseen. Virhe ja viivästystilanteissa Lightning Data on velvollinen korvaamaan asiakkaalle Lightning Datan tuottamuksella aiheutetut, asiakkaan osoittamat välittömät vahingot. Lightning Data ei ole velvollinen korvaamaan välillisiä tai epäsuoria vahinkoja, kuten tuoton tai hyödyn menetystä, liikevaihdon tai tuotannon vähenemistä, kolmannelle osapuolelle luvattujen velvoitteiden täyttymättä jäämistä, tiedon katoamista tai viivästymistä tai muuta välillistä

vahinkoa. Kertaluontoisten toimitusten osalta vahingonkorvauksen enimmäismäärä on viisitoista (15) prosenttia niiden palvelujen hinnasta, jonka toimituksesta on kysymys tai jos korvaus ei ole kohdistettavissa tiettyyn palveluun, korvausvelvollisuus on enintään viisitoista (15) prosenttia sopimuksen kokonaishinnasta. Mikäli kyseessä on laskutusjaksoissa laskutettava palvelu (kuten liittymä, tietoliikenneyhteys tai muu vastaava), vahingonkorvauksen

enimmäismäärä on kyseisen palvelun osalta sen laskennallinen kuukausihinta rikkomushetkellä kerrottuna

kolmella. Vahingonkorvausta ei makseta siltä osin, kuin vahingon määrä ylittää kyseisen sopimusrikkomuksen perusteella maksettavan viivästys- tai muun mahdollisen sopimussakon. Mikäli Lightning Data on maksanut korvausta käyttäjälle, asiakkaalla ei ole oikeutta korvaukseen samasta virheestä tai viivästyksestä. Vahingonkorvausta on vaadittava Lightning Datalta kuukauden kuluessa siitä, kun korvauksen perusteena oleva virhe havaittiin tai se olisi pitänyt havaita tai kuukauden kuluessa toimituksen tapahtumisesta.

**15 Sopimuksen päättyminen**

Määräaikainen sopimus jatkuu sovitun määräajan jälkeen

vuoden kerrallaan, ellei sitä kirjallisesti irtisanota viimeistään

6 kuukautta ennen kunkin sopimuskauden päättymistä. Toistaiseksi voimassaoleva sopimus on irtisanottava kirjallisesti ja se päättyy 6 kuukauden kuluttua irtisanomisesta.

Lightning Datalla on oikeus purkaa sopimus, jos palvelun käyttö on ollut kokonaan keskeytettynä yli kuukauden ajan. Purkaminen ei lakkauta asiakkaan velvollisuutta maksaa maksut sopimuskauden loppuun asti, paitsi jos purkaminen johtuu ylivoimaisesta esteestä. Asiakkaalla on oikeus purkaa sopimus, jos palvelu olennaisesti poikkeaa sovitusta, eikä Lightning Data kohtuullisen ajan kuluessa asiakkaan

ilmoituksesta uusi toimitusta, taikka jos palvelun toimitus

kohtuuttomasti viivästyy Lightning Datan tuottamuksesta johtuvasta syystä. Purkuoikeus koskee ainoastaan palvelun virheellistä tai viivästynyttä osaa.

Sopimuksen päättyessä vuokralaitteet ja asiakkaan käytössä

muutoin olleet Lightning Datan omistamat laitteet normaali kuluminen huomioon ottaen ja muu omaisuus sekä aineisto kuten käyttöoikeuksin luovutetut ohjelmistot tai SIM-kortti on palautettava Lightning Datalle sellaisessa kunnossa, kuin ne asiakkaalle luovutettaessa olivat. Lightning Data huolehtii tarvittavasta laitteistojen irtiasennuksesta, pakkaamisesta ja kuljetuksesta asiakkaan kustannuksella. Mahdollisesti palautettaville maksuille ei makseta korkoa. Palvelun käyttöönottoon liittyviä maksuja (kuten asennus-, avaus- tai liittymismaksut) ei palauteta.

**16 Muut ehdot**

**Ilmoitukset:** Lightning Data lähettää laskut ja ilmoitukset asiakkaan viimeksi ilmoittamaan laskutusosoitteeseen. Asiakkaan tulee ilmoittaa Lightning Datalle yhteystietojensa muutoksista.

**Sopimuksen siirtäminen:** Osapuolilla on oikeus siirtää sopimus samaan konserniin kuuluvalle yhtiölle tai liiketoiminnan vastaanottavalle yhtiölle Suomessa. Lightning Datalla on tämän lisäksi oikeus siirtää sopimukseen perustuvat saatavansa kolmannelle osapuolelle.

**Muutokset sopimusehtoihin:** Lightning Datalla on oikeus toistaiseksi voimassaolevien sopimusten osalta muuttaa näitä sopimusehtoja, palveluita koskevia maksuperusteita, ja erityisehtoja ilmoittamalla siitä asiakkaalle. Palvelukuvauksissa mainittuihin seikkoihin Lightning Datan tekemä muutos ei merkitse sopimusehtojen muutosta eikä sopimusrikkomusta.

Lightning Datalla lisäksi on aina oikeus muuttaa laskutusjaksoittain veloitettavan palvelun hintaa ilmoittamalla muutoksesta asiakkaalle kirjallisesti vähintään (30) päivää ennen muutoksen voimaantuloa esimerkiksi laskussa. Mikäli edellä mainitut muutokset ovat asiakkaalle epäedullisia, on asiakkaalla oikeus irtisanoa sopimus (1) kuukauden kuluessa muutoksen voimaantulon jälkeen.

**Sovellettava laki ja erimielisyydet:** Tähän sopimukseen

sovelletaan Suomen lakia. Sopimuksen soveltamista ja tulkintaa koskevat erimielisyydet tulee ensisijaisesti ratkaista osapuolten välisin neuvotteluin. Sopimuksista aiheutuvat riidat,

joista ei päästä yksimielisyyteen neuvottelemalla, ratkaistaan

Helsingin käräjäoikeudessa.

**Sopimusehtojen voimassaolo:** Nämä sopimusehdot tulevat

voimaan 1.4.2010 ja ovat voimassa toistaiseksi.

**Matkaviestinpalveluja lisäksi koskevat ehdot**:

Lightning Data päättää matkaviestinverkon alueellisesta laajuudesta sekä sen tarjoamista ominaisuuksista. Lightning Data ei matkaviestinpalvelujen luonteesta johtuen takaa keskeytyksetöntä toimivuutta palveluille sitä, että asiakkaan päätelaitteen sisältämät ominaisuudet ovat käytettävissä Lightning Datan verkossa. Lightning Data ei vastaa mahdollisista palvelujen käytön rajoituksista ulkomailla. Jos asiakas käyttää Lightning Datan liittymäkorttia (SIM) muiden valtioiden alueilla, tulee asiakkaan noudattaa näiden maiden matkapuhelinverkoista annettuja ohjeita ja määräyksiä. Lightning Datalla on oikeus estää kaikkien sellaisten päätelaitteiden käyttö verkossaan, jotka on ilmoitettu varastetuiksi Suomen tai muun maan alueella. Asiakkaan vastuu liittymän maksuista päättyy sillä hetkellä, kun ilmoitus liittymän oikeudettomasta siirtymisestä kolmannelle on saapunut Lightning Datalle. Asiakas vastaa matkaviestinpalveluiden käyttämisestä ulkomailla paikallisen operaattorin hinnaston mukaisesti, joten Lightning Datan mahdollisesti kyseiseen käyttöön antamat hinnat ovat

vain ohjeistuksenluonteisia eivätkä sido Lightning Dataa miltään osin.